Lovitură pentru una dintre cele mai mari firme românești din agricultură. Acum 2 ani intenționa să intre pe bursă
Top Seeds, companie antreprenorială românească specializată în furnizarea de soluții integrate în domeniul agricol, care ajunsese la un moment dat la un rulaj anual de peste 300 milioane lei, a intrat în insolvență.
Însă, compania intenționează să se repună pe picioare printr-un plan de reorganizare, relevă date analizate de Profit.ro.
În urmă cu 2 ani, compania spunea că intenționează să se listeze la Bursa de Valori București (BVB) până la finalul lui 2022. Era avut în vedere un plasament privat prin care să atragă capital de circa 10 milioane lei, în vederea extinderii activităților la nivel național.
Top Seeds este activă în distribuția de produse fitosanitare (erbicide, fungicide, insecticide), îngrășăminte chimice și semințe (grâu, porumb, floarea soarelui, rapiță), în distribuția și depozitarea de motorină pentru agricultură, în achiziția de cereale, în producția, procesarea și ambalarea semințelor, precum și în consultanță tehnică agricolă.
Acum, compania a intrat în insolvență cu datorii totale recunoscute de peste 145 milioane lei, relevă datele analizate de Profit.ro.
Sursa: profit.ro
Dată publicare:
17-05-2024 10:18